วันหยุดแวะไปพักผ่อนหัวหิน ขากลับเข้ากรุง ผ่านเพชรบุรีลองเสริชหาร้านจากวงใน เจอร้านนี้ได้user choice เห็นว่าเป็นร้านแนะนำคนพื้นที่ เลยลองแวะดูหน่อยค่ะ ไปช่วงเทศกาลวันหยุดยาว ไปตามแผนที่ไม่หลงค่ะ ร้านเดินทางสะดวก ที่จอดรถเยอะ ที่นั่งมากมายคนก็เยอะ พนักงานอาจจะบริการไม่ทั่วถึงนะคะถ้ามาช่วงเทศกาล เมนูอาหารแปลกเยอะดีค่ะ หลายเมนูไม่เคยเห็นที่ไหน อาหารส่วนใหญ่ติดรสออกหวาน อาจจะเพราะท้องถิ่นนี้มีดีเรื่องน้ำตาล เลยต้องติดหวานกันหน่อย อร่อยแบบพื้นบ้านค่ะ มาหน้าร้อน อากาศจะร้อนนิดนึงไม่ถึงกับอบอ้าว ร้านมี2ฝั่งถนน เราเลือกนั่งฝั่งที่จอดรถที่เป็นโรงเรียนเก่า มีของเก่าโบราณให้เดินชมเพลินดีนะคะ 

สรุปอาหารทานได้ ไม่ได้ประทับใจมาก แต่ราคาไม่แพงมากันครอบครัวใหญ่ อิ่มได้สบายกระเป๋าค่ะ